Publication: Magyar Közlöny
Issue: MK-2000-6 (Year: 2000, Number: 6)
Era: 1990-2004
Section: 17/1999. (IV. 2.) OM rendelet szerint a Szakképzési Alaprészhez bejelentkezett más hozzájárulásra kötelezettől
Paragraph Index: 358

4. sor: A hozzájárulásra kötelezett bruttó hozzájárulási kötelezettségének és a más hozzájárulásra kötelezettektől átvett (a 3. sorban feltüntetett) költséghozzájárulás együttes összegét kell ide beírni. 5.1. a) sor: Ide kell beírni a szakképzésről szóló 1993. évi LXXVI. törvény (a továbbiakban: Szt.) — 44. § (1)—(3) bekezdése szerint a tanulószerződéssel rendelkező tanulók számára a képzés tárgyévi teljes időtartamára kifizetett pénzbeli juttatás és az azt terhelő társadalombiztosítási járulék összegét, a mindenkori minimálbér legalább 10, de legfeljebb 30%-a mértékéig. A bevallás 18.1. pontban jelzett tanulók után 12 havi juttatás számolható el. [A 44. § (4) bekezdése alapján esetenként, vagy rendszeresen kifizetett díjazás forrása a tanulók munkájából keletkező bevétel, így az a kötelezettség elszámolásánál nem vehető figyelembe.]; — 48. §-a alapján a tanulószerződés nélkül foglalkoztatott tanuló(k) részére az összefüggő szakmai gyakorlat időtartamára időarányosan kifizetett díjazás, a mindenkori minimálbér legalább 10, de legfeljebb 30%-a mértékéig. Az adatlap 9.2., 9.3., 9.5 és 9.6. pontokban jelzett tanulók után 3—6 heti arányos juttatás számolható el évente. — A felsőoktatás jóváhagyott (akkreditált) szakjainak képesítési követelményeiben meghatározott szakmai gyakorlatok idejére a hallgatónak kifizetett pénzbeli juttatás és díjazás, amelynek egy hónapra eső összege nem haladhatja meg a legkisebb munkabér (minimálbér) 30 százalékát.

Source: https://magyarkozlony.hu/hivatalos-lapok/69fe5fdf43eec4c9b75d7466bcfa199568b38e3e/dokumentumok/d40b2022175c3ae74c7dd8e13d5e9d2bf00924dc/letoltes